Doi tineri români vor conduce Forumul European de Tineret în următorii doi ani: „E momentul să ne revendicăm spațiul la masa deciziilor”
Doi tineri români, Rareș Voicu și Andreea Scrioșteanu, au fost aleși în conducerea Forumului European de Tineret, platforma care reprezintă peste 100 de organizații de tineret din toată Europa. Este pentru prima dată când cineva din România ocupă o funcție atât de importantă în cadrul Forumului, conform unui comunicat de presă transmis redacției HotNews.ro.